
Pressemeddelelse

Ishøj, den 12. oktober 2010
Brother klar med ny serie af

miljørigtige farvelaserprintere 
Brother's HL-4150CDN, HL-4570CDW og HL-4570CDWT tilbyder duplex-print og superlavt strømforbrug. De er markedets eneste farvelaserprintere, som er både Svanemærkede og overholder de skrappe miljøkrav i Blauer Engel og Energy Star 
Høj printkvalitet, stor fleksibilitet, en fornuftig pris og markedets mest miljørigtige profil er nogle af de vigtigste argumenter for Brother's nye familie af farvelaserprintere, der henvender sig til mindre og mellemstore virksomheder.
Farvelaserprintere bliver mere og mere populære, og derfor gør Brother nu en ekstra indsats for at komme til tops i dette attraktive marked. I øjeblikket er Brother nummer 3* på det danske marked, når det gælder farvelaserprintere med en markedsandel på 12,4 pct.* i første halvår af 2010.
Brother's nye farvelaserserie, der når de danske butikker i oktober, skal markere Brother endnu stærkere. Seriens første tre medlemmer er således blandt de mest økonomiske farvelaserprintere, man kan købe - og samtidig er de Danmarks mest miljørigtige.
Tre modeller at vælge imellem

Brother HL-4570CDWT er topmodellen i den nye farvelaserfamilie, og her er der tale om en professionel maskine, der passer til de lidt større behov. 
HL-4570CDWT er forsynet med automatisk duplex (udskrivning på begge sider af papiret) og to separate papirbakker. Da man samtidig kan vælge mellem tre forskellige størrelser tonerpatroner, kan der opnås en meget flot økonomi (lav pris pr. udskrevet ark). Brother HL-4570CDT har desuden trådløst netværk, hvor kommunikationen mellem pc og printer kan krypteres.

Lillebror Brother HL-4570CDW har samme grundlæggende tekniske specifikationer, men mangler den ekstra papirbakke. Den tilbyder udskrifthastigheder på op til 27 farvesider i minuttet, trådløst netværk og automatisk duplex med op til 7 dobbeltsider i minuttet. Printopløsningen er på 2.400 × 600 punkter, hvilket sikrer flotte farveudskrifter.
Det foreløbigt mindste medlem af den nye laserprinter-serie fra Brother er HL-4150CDN. Det er en kompakt og økonomisk farveprinter, der udskriver op til 24 sider i farver i minuttet. Brother HL-4150CDN er forsynet med netkort til kabelnetværk. Desuden har maskinen automatisk duplex, der sørger for udprintning på begge sider af papiret. Duplex kan give store besparelser på papirforbruget i en virksomhed.

Markedets mest miljørigtige farvelaserprintere
De tre nye Brother-modeller i farvelaserserien hører til markedets mest miljørigtige og strømbesparende. 

De er således de eneste farvelaserprintere i Danmark, som har fået den nordiske Svanemærkning. Derudover opfylder de også de skrappe tyske Blauer Engel-miljøkrav og lever op til Energy Star-specifikationerne for lavt strømforbrug.
For at opnå Svanemærket og Blauer Engel bliver printerne nøje testet med hensyn til lavt energiforbrug, miljørigtig konstruktion, anvendte plastmaterialer og tilsætningsstoffer, tungmetaller, genanvendelse af kasserede produkter, emission i arbejdsmiljøet og driftsegenskaber i hverdagen, herunder duplex.

De nye farvelaserprintere fra Brother har et strømforbrug helt ned til 1,46 kWh pr. uge (Typical Electrical Consumption). Det er noget, som kan mærkes på elregningen.
* Markedsandele ifølge analysebureauet DMR for første halvår af 2010.

Priser og levering

De tre første medlemmer af Brother's nye familie af farvelaserprintere står klar hos Brother's danske forhandlere i oktober. De typiske salgspriser vil være:

Brother HL-4150CDN med indbygget netkort 2.399 kr. ekskl. moms (2.999 inkl. moms).
Brother HL-4570CDW med trådløst netværk 3.399 kr. ekskl. moms (4.249 kr. inkl.moms)
Brother HL-4570CDWT med trådløst netværk og dobbelt papirbakke 3.799 kr. ekskl. moms (4.749 kr. inkl. moms)

Forslag til billedtekster:

Foto1

Brother HL-4570CDWT er en meget fleksibel farvelaserprinter. Den er bl.a. forsynet med trådløst netværk og en ekstra "High Capacity" papirbakke, der gør det muligt at arbejde med flere papirtyper på samme tid. 

Foto 2

Brother HL-4150CDN er en økonomisk og miljøvenlig farvelaserprinter til det mindre kontor.
Fotos
Billeder i højere opløsning kan downloades fra adressen http://www.brother.dk/billeder

Yderligere information hos
Marketingchef Henning Elkjær, Brother International (Danmark) A/S, telefon 43 31 31 31, 
e-mail: he@brother.dk 
eller Leif Bomberg, KommunikationsGruppen, tlf: 33 98 00 00, e-mail leif@kommunikationsgruppen.dk 

Om Brother

Brother International (Danmark) A/S er en førende leverandør til det danske marked. Selskabet er eneimportør af printere, alt-i-én-printere, telefax, mærkningssystemet P-touch og skrivemaskiner. Brother leverer produkter af høj kvalitet med ydelse og funktionalitet i topklasse – alt sammen til konkurrencedygtige priser. Flere af Brother’s produkter er markedsledende. Brother’s produkter sælges og distribueres gennem et landsdækkende net af forhandlere og distributører. Brother International (Danmark) A/S har 29 medarbejdere på sit kontor i Ishøj. Se mere på www.brother.dk eller www.brother.com


